[text]
stringlengths 9
2.22k
|
|---|
mthu bu lon bzhin du snyag par byed pa'i dgra bgegs dam nyams ming yi ger bris shing gzugs ling+gar bkod pa 'di/__ |
skye 'chi gnyis la khungs ma g.yor/__ |
zhag dang za mar ma 'gyang bar da lta nyid du khug cig sod cig non cig/__ |
drag po mngon spyod kyi phrin las da lta nyid du 'grub par mdzod cig/__ |
king kang dmar nag dus mtha'i me ltar 'bar/__ |
ral pa gyen brdzes lhag ma thur du bshal/__ |
spyan gsum dmar zlum 'khrug cing sdang mig bsgrad/__ |
mche ba rno dbal ngar ldan drag tu gtsigs/__ |
g.yon pa'i tho bas dgra bgegs bla tshe rdung /__ |
zhabs gnyis gar bsgrad dgra bgegs gdan la 'gying /__ |
sku ni mi sdug rab 'jigs srin po'i tshul/__ |
gtum rngams khro rgyal khyod la phyag 'tshal bstod/__ |
oM a kro te ka ya mAn+ta ka many+dzu shrI ha na ha na hU~M phaT/__ |
ces yab rkyang gi bsnyen pa ci 'grub bzla'o/ _ |
rang lhar gsal ba'i thugs kar nyi ma'i dbus su hU~M dang e'i mthar bsnyen sngags kyis g.yas su bskor bar bsam la bzla/__ |
de nas bdun bskyed brub khung la dmigs te/__ |
stong pa'i ngang las rang gi thugs ka nas e mthing nag gcig mdun du 'phros pa yongs su gyur pa las dug dang zangs lcags khro chu las grub pa'i khang sgrom nag po zur gsum bang rim gsum dang ldan pa/__ |
zur gsum du 'dod chags kyi khrag mtsho khol ba/__ |
'og na nga rgyal gyi ri bsnyil zhing phrag dog gi rlung dmar 'tshubs pa/__ |
steng na mtshon cha dang thog ser 'beb pa/__ |
kha khyer la drag po'i rtsang rnams las byed gshin rje sha za srin po'i tshogs mtshon cha sna tshogs thogs nas gsod gcod kyi las la brtson pa/__ |
bdud dang gshin rje'i btson khang drag po thar sa med pa'i nang du nr-i las dmigs pa'i dgra bo nyam chung zhing rid pa mdog sngo ba/__ |
mya ngan gyi phyag rgya lag pa g.yon pas rang gi skra 'bal zhing g.yas pas brang rdung ba/__ |
mgon skyob lha srung dang bral ba/__ |
srog dbugs ma chad tsam mig nas mchi ma 'dzag cing 'o dod 'bod pa sdug bsngal sna tshogs kyis non pa gcig tu gyur/__ |
dgra bo'i bla dang rnam shes khams gsum srid pa'i rtse mo man chad na raka dmyal ba yan chad gang du gnas kyang snying ga nas lcags kyus bzung /__ |
rgyab nas tho bas bcom ste khrid nas bdag gi mdun du slebs pa 'khor rnams kyis nam mkha' la 'phyar/__ |
sa gzhi la brdabs pas kho'i khong pa'i nang gi tshe bcud nus mthu thams cad yar kha nang nas skyugs te rang nyid la thim/__ |
kho sgye stong ltar gyur cing 'go ba'i lha lnga dang bral ba lus nag skem skem song nas brub khung nang gi ling+ga la thim zhing /__ |
las gshin pho nya rnams kyis hab dir dir rang dbang med par khrid nas pho thams cad g.yas su bskor mo thams cad g.yon du bskor te gcig kyang 'chor ba med par gyur par bsam/__ |
'gug gzhug brgya phrag gam nyer gcig sogs byas rjes king kang gi bla 'gugs dang /__ |
kha khwa mu kha sogs kyis lha dbye bya/__ |
dgra bo'i bla sha re ma ti 'grim 'grim sha ma ru ti thum thum myogs myogs yed yed sha ma ru ti khug khug ling myogs/__ |
ling sha ling thum tsa mun+t+ri dza hU~M baM ho_ |
zhes brgya phrag tsam bzla/__ |
de rjes brub khung nang du dgra bo dngos su gsal ba'i kho rang gi lhan cig skyes pa'i lha de sbrul dkar po zhig tu gyur nas sna bug g.yas nas thon/__ |
kho rang gi bdud du babs nas spyi bo tshangs pa'i bu ga nas mar 'jib snying rtsa yan drangs/__ |
kho rang gi gshed du babs nas gsang gnas nas 'jib mchin khri man chad drangs/__ |
sbrul dkar nag gnyis 'dzing zhing 'thab ste kho'i snying khrag za bar kha ma mthun nas/__ |
sbrul dkar pos kho'i gzhog g.yas pa dang /__ |
nag pos g.yon du 'khril nas mjug ma gnyis dam por 'chol ba med par mdud/__ |
sbrul gyi mgo gnyis kho'i spyi gtsug tu mdud pa byas nas lus la 'khyud nas klad khung g.yas g.yon gnyis nas kha gdang zhing 'drad/__ |
kho'i spyi gtsug tu rdo rje rgya gram rwa rnam par gdengs pa g.yon du kyi li li 'khor bas klad khrag bcom/__ |
tshangs pa'i gtsug thag bcad mgo 'khor/__ |
mgrin pa'i khrag rtsa bcad khrag tu skyugs/__ |
lte ba'i srid rtsa bcad dran med du brgyal lus sems phral/__ |
snying ga'i srog rtsa bcad tshe'i 'du byed bskums/__ |
klad khrag mgrin khrag lte khrag snying khrag thams cad sbrul gnyis kyis 'jib pas sbrul gnyis je che la song nas stobs dang ldan par gyur par bsam la/__ |
oM ya ma king kang dgra bgegs thum ril nr-i myogs sgribs_ |
dgra bo wA ka satwam b+ha ya nan_ |
dgra thum de sho de shaM byur brubs _ |
'di la de sham de sham zer ba'ang 'dug/__ |
zhes pa nas dgra bgegs sarba sha trUM mA ra ya rbad nan_ |
zhes pa'i bar dmod mo tshar gsum re brjod cing thal mo brdab/ _ |
ling+ga'i mthar bris pa de nyid/__ |
thun drug gam bzhir gtor ma la sha zan dang sman raka/__ |
zan ling+ga la dmigs pa'i dgug gzhug drag po nyer gcig gam dgu sogs byas pa'i dgug gzhug tha ma'i tshe dgra bo bkug pa gtor ma la bstim/__ |
gtor ma yang zlog ltar drag po'i gtor ma'i byin rlabs kyi sngags rgyas byin gyis brlabs pa gong gi bsnyen sngags kyi mthar/__ |
i daM ba lin+ta pany+tsa a mr-ita ma hA rak+ta go ro tsa na tsit+ta ba su ta kiM ni ri ti pany+tsa skan+d+ha d+hA tu kha kha khA hi khA hi btags pa lan bdun gyis phul nas/__ |
king kang dmar nag 'khor bcas thugs dam bskul/__ |
lho phyogs nam mkha' yangs pa'i dkyil yangs na/__ |
gzu dang dpang gsol drag po'i mthu dpung skyed/__ |
nyes byas gzugs ling ming du btab pa 'di/__ |
bla rkun jag pa'i tshogs rnams las la khye/__ |
lus sems phrol la sha khrag zhal du gsol/__ |
brgyal rengs smyo 'bog than dang ltas ngan phob/__ |
rtag tu thar sa med pa'i gnas su chug/__ |
mtha' med rgya mtsho'i gting du non la shog/__ |
drel rta rkang gsum myur mgyogs 'phongs su skyon/__ |
bla 'dzin ru dar gzing pa stag mgo dang /__ |
chu srin kA la sha yi gre bar chugs/__ |
mnan pa yin gyis ldang du med par gyis/__ |
dus la babs kyis bcol pa'i phrin las mdzod/__ |
thugs dam dus 'dir ma g.yel sa ma ya'o/__ |
king kang gi bla 'gugs dang /__ |
kha khwa mu kha'i lha dbye bya/__ |
thun mgo rnams su bla 'gugs pa'i dmigs pa gsal bas bla 'gugs sngags sum brgya yan chad bzlas rjes/__ |
de ltar bsgrubs pas bla khug pa'i rtags gsal zhing nges par byung rjes ling+ga tshur phyung la lha dbye'i rdzas dud yang zlog nas bshad pa ltar bdug/__ |
slar brub khung nang du bcug la/__ |
gong gi sngags ring zhabs su/__ |
ces gsad sngags btags la bzla/__ |
thun la yang bsngags/__ |
thun drug tu dgugs 'dren dgu re tsam gyi mthar gtor bsngos bstod bskul bla 'gugs lha dbye rnams byas rjes/__ |
brub khung du thun 'phang zhing /__ |
thun rnams mtshon cha dang thog ser than dang ltas ngan nad dang dug mtshon sna tshogs par dngos su gyur pa'i char ba babs pas dgra bo'i lus thams cad tshal pa tshal pa dum bu dum bur gtubs te/__ |
las byed pho nya sha za yi dwags rnams kyis sha dum bu khrag thigs pa tsam yang ma lus par hab dir dir zos par bsam la gzhung sngags la gsad sngags sbrel ba dgra bo'i lo grangs du 'gro ba'i tshad kyi sngags grangs bzlas pas thun brab/__ |
slar thun mgor 'gugs pa'i dmigs pa dang bcas bla 'gugs sngags brgya phrag re tsam bzla/__ |
de rjes sbrul dkar nag gi dmigs pa dang bcas gzhung sngags la gsad sngags btags shing sngags brgya phrag re song ba dang dmod mo bya zhing thal mo brdab/__ |
thun rgyag dus sbrul dkar nag mi dgos/__ |
mi rgyag dus dmigs pa yang yang gsal gdab pa gal che/__ |
sgrub pa'i ring brub khung steng gi gtor ma bdag bskyed lta bu'i gshin rje la 'khor ma gshin dregs pa'i tshogs kyis bskor/__ |
smad dgra bo'i sha khrag 'dod yon bdud rtsi'i rgya mtshor bsgom pa gal che/__ |
de ltar bsgrubs pas bsad rtags dang mnan bcings dang rgyal kha thob pa'i rtags nges pa brtan po lan 'ga' yar mthong nas/__ |
las la sbyar ba ni ling+ga gzhung ltar byad chas byas pa sogs gang du gnon pa'i sar khyer nas/__ |
rang nyid gshin rje dmar po sngar ltar las/__ |
phyag g.yas dgra satwa dang g.yon lcags kyu thogs pa'i/__ |
g.yas kyi dgra satwa sa gzhi la bsnun pas sngar sgrub rten gyi gri lcags de gnan pa'i dong nang du brdab pa'i tshul byas la/__ |
sa gzhi shags kyis gas pa dum bu gnyis su red pa'i bar na mtha'i rgya mtsho chen po sngo mer re mthong ba'i nang na klu bdud nag po chu srin gyi mgo can kha gnam sa tsam gdangs pa/__ |
mig nyi zla tsam nyin mtshan med par gsal ba/__ |
ljags glog dmar tsam 'khyug pa/__ |